IPL 2021 Auctions: ନୟନ ଦୋଷୀଙ୍କ ବୟସ ୪୨ ବର୍ଷ ଓ ତାଙ୍କର ଜନ୍ମ ନଟିଂହାମରେ ହୋଇଥିଲା । ସେ ୭୦ଟି ପ୍ରଥମ ଶ୍ରେଣୀ ଓ ୭୪ଟି ଲିଷ୍ଟ-ଏ ମ୍ୟାଚ୍ ଖେଳିଛନ୍ତି । ଦୋଷୀ ଆଇପିଏଲରେ ରାଜସ୍ଥାନ ରୟାଲ୍ସ ଓ ରୟାଲ ଚ୍ୟାଲେଞ୍ଜର୍ସ ବାଙ୍ଗାଲୋର ଦଳରେ ପୂର୍ବରୁ ଖେଳି ସାରିଛନ୍ତି ।
ନୂଆ ଦିଲ୍ଲୀଃ ଇଣ୍ଡିଆନ୍ ପ୍ରିମିୟର ଲିଗ୍ ଟି -୨୦ କୁ (IPL) ଯୁବ ଖେଳାଳି ଟୁର୍ନାମେଣ୍ଟ ଭାବେ ବିବେଚନା କରାଯାଏ । କିନ୍ତୁ ଜଣେ ୪୨ ବର୍ଷୀୟ ଯୁବକ ନିଜକୁ ଆଇପିଏଲ ୨୦୨୧ ପାଇଁ ଉପଲବ୍ଧ ବୋଲି ପ୍ରକାଶ କରିଛନ୍ତି । ଇତିହାସରେ ତାଙ୍କ ନାମ ରେକର୍ଡ କରାଯାଇଛି । ସେ ଏଥର ନିଲାମରେ ସବୁଠୁ ବୟୋଜ୍ୟେଷ୍ଠ ଖେଳାଳି ହେବେ। ପୂର୍ବତନ ଭାରତୀୟ ସ୍ପିନର ଦିଲୀପ ଦୋଷୀଙ୍କ ପୁଅ ନୟନ ଦୋଷୀ (Nayan Doshi) ଗର୍ବିତ ହେବେ ଯେ ସେ ଏପର୍ଯ୍ୟନ୍ତ କରିୟର ଶେଷ କରିନାହାଁନ୍ତି । ୨୦୧୦-୨୦୧୧ ରେ ସେ ରାଜସ୍ଥାନ ରୟାଲ୍ସ ଓ ରୟାଲ ଚ୍ୟାଲେଞ୍ଜର୍ସ ବାଙ୍ଗାଲୋର ପାଇଁ ଖେଳିସାରିଛନ୍ତି । ଘରୋଇ କ୍ରିକେଟ୍ ରେ ତାଙ୍କର ମଧ୍ୟ ଦୃଢ଼ ରେକର୍ଡ ରହିଛି । ନୟନ ଦୋଶୀ ଜଣେ ବାମହାତୀ ସ୍ପିନର ।
୭୦ ଟି ପ୍ରଥମ ଶ୍ରେଣୀ ମ୍ୟାଚରେ ନୟନ ଦୋଷୀ ୧୬୬ଟି ୱିକେଟ୍ ନେଇଛନ୍ତି । ସେ ୭୪ଟି ଲିଷ୍ଟ-ଏ ମ୍ୟାଚରେ ୬୪ ୱିକେଟ୍ ନେଇଛନ୍ତି । ଘରୋଇ କ୍ରିକେଟରେ ୫୨ ଟି ମ୍ୟାଚରେ ସେ ୬୮ଟି ୱିକେଟ୍ ନେଇଛନ୍ତି । ସେ ହାରାହାରି ୧୬.୮୦ ଓ ରନରେଟ ୬.୮୦ ରହିଛି । ୨୦୧୧ ପରେ ସେ ଏହି ଲିଗରେ କୌଣସି ମ୍ୟାଚ୍ ଖେଳି ନଥିଲେ ଓ ଏକ ଦଶନ୍ଧି ପରେ ସେ ପ୍ରତ୍ୟାବର୍ତ୍ତନ କରିବାକୁ ଯାଉଛନ୍ତି । ଏଥି ସହିତ ଦୋଶି ୨୦୧୩-୧୪ ପରଠାରୁ କୌଣସି ପ୍ରତିଯୋଗିତାମୂଳକ କ୍ରିକେଟ୍ ଖେଳି ନାହାଁନ୍ତି ।
ନୟନ ଦୋଷୀ ସ୍ପୋର୍ଟସକିଡକୁ ଦେଇଥିବା ଏକ ସାକ୍ଷାତକାରରେ କହିଛନ୍ତି," ମୁଁ ପ୍ରସ୍ତୁତ ଅଛି । ମୁଁ ଶ୍ରେଷ୍ଠ ବୋଲିଂ କରୁଛି । ମୁଁ ଏହି ଖେଳକୁ ଭଲ ପାଏ । ମୁଁ ନିଜକୁ ପୁଣି ଥରେ ପ୍ରମାଣ କରିବାକୁ ଚାହୁଁଛି । ଜାନୁଆରୀରେ ମୁଁ ସ୍ଥିର କରିଥିଲି ଯେ ମୁଁ ପୁଣି ଖେଳିବି ।"
ସେ ଆହୁରି ମଧ୍ୟ କହିଛନ୍ତି, ମୋ ବାପା ମୋତେ କିଛି ସପ୍ତାହ ଦେଇଥିଲେ । ମୋର ଅନେକ ଲୋକଙ୍କ ମତ ନାହିଁ । ମୋ ବାପା କହିଛନ୍ତି ଯେ ମୁଁ ମାର୍କ ବୋଲିଂ କରୁଛି । ନୟନ ଦୋଷୀ ନଟିଂହାମରେ ଜନ୍ମଗ୍ରହଣ କରିଥିଲେ । ଯଦି କୌଣସି ଦଳ ଆଇପିଏଲ ୨୦୨୧ ନିଲାମରେ ନୟନ ଦୋଷୀ କିଣନ୍ତି ତେବେ ସେ ୧୪ ତମ ସିଜନରେ ଖେଳିବାକୁ ଥିବା ସବୁଠୁ ବୟୋଜ୍ୟେଷ୍ଠ ଖେଳାଳି ହୋଇଯିବେ । କାରଣ ବର୍ତ୍ତମାନ ପ୍ରବୀଣ ତାମ୍ବେ ଆଇପିଏଲରେ ଖେଳିବାକୁ ଯୋଗ୍ୟ ନୁହଁନ୍ତି ।
IPL 2021 ପାଇଁ ନିଲାମ ଫେବୃଆରୀ ୧୮ ରୁ ଆରମ୍ଭ ହେବ । ଏଥିରେ ଷ୍ଟିଭ ସ୍ମିଥ, ଗ୍ଲେନ୍ ମ୍ୟାକ୍ସୱେଲ ଭଳି ଖେଳାଳି ନିଲାମ ହେବେ । ପ୍ରଶଂସକମାନେ ସଚିନ ତେନ୍ଦୁଲକରଙ୍କ ପୁଅ ଅର୍ଜୁନ ତେନ୍ଦୁଲକର ଓ କ୍ରିକେଟର ଶ୍ରୀସନ୍ତଙ୍କ ଉପରେ ମଧ୍ୟ ନଜର ରଖିବେ । ସିନିୟର ସ୍ପିନର ହରଭଜନ ସିଂ ଓ ମଧ୍ୟମ ଅର୍ଡର ବ୍ୟାଟ୍ସମ୍ୟାନ୍ କେଦାର ଯାଦବଙ୍କ ବ୍ୟତୀତ ଅଷ୍ଟ୍ରେଲୀୟ ବ୍ୟାଟ୍ସମ୍ୟାନ୍ ଷ୍ଟିଭ୍ ସ୍ମିଥ୍ ଓ ଗ୍ଲେନ୍ ମ୍ୟାକ୍ସୱେଲ ୧୮ ଫେବୃଆରୀରେ ଚେନ୍ନାଇରେ ଅନୁଷ୍ଠିତ ହେବାକୁ ଥିବା ଇଣ୍ଡିଆନ୍ ପ୍ରିମିୟର ଲିଗ୍ (IPL) ନିଲାମ ପାଇଁ ୨ କୋଟି ଟଙ୍କାର ମୂଳ ମୂଲ୍ୟ ବର୍ଗରେ ସ୍ଥାନ ପାଇଛନ୍ତି ।
ଆଇପିଏଲ୍ ପରିଚାଳନା ପରିଷଦ ଖେଳାଳିଙ୍କ ସଂଖ୍ୟା ହ୍ରାସ କରିଛି । ଏହା ପରେ ୨୯୨ ଖେଳାଳି ନିଲାମରେ ପ୍ରବେଶ କରିବେ । ଆଠଟି ଫ୍ରାଞ୍ଚାଇଜ୍ ୬୧ ଟି ସ୍ଥାନ ପୂରଣ କରିବାକୁ ଟେଣ୍ଡର କରିବେ । ୧୬୪ ଭାରତୀୟ, ୧୨୫ ବିଦେଶୀ ଓ ସହଯୋଗୀ ଦେଶରୁ ତିନି ଜଣ ଖେଳାଳି ନିଲାମ ତାଲିକାରେ ସ୍ଥାନ ପାଇଛନ୍ତି ।
